**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 1 – 11 – 2023**

**ΑΜΑΡΟΥΣΙΟΥ Αρ. Πρ.: 193**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

**ΠΡΟΣ**

**Διεύθυνση Π. Ε. Β΄ Αθήνας**

**Κοινοποίηση:**

**ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, ΥΠΑΙΘΑ, Σχολικούς Συμβούλους Εκπ/σης Γενικής & Ειδικής Αγωγής, Δ. Ο. Ε., Συλλόγους Εκπ/κών Π. Ε. της χώρας**

**Θέμα: « Μη ικανοποίηση αιτήματος χωρισμού τμημάτων της Ε΄ τάξης του 1ου Δημοτικού Σχολείου Αμαρουσίου».**

Κε Διευθυντή Π. Ε. Β΄ Αθήνας & κα Προϊσταμένη Εκπ/κών Θεμάτων της Δ/νσης Π. Ε. Β΄ Αθήνας,

πληροφορηθήκαμε από τον Σύλλογο των Διδασκόντων του 1ου Δημοτικού Σχολείου Αμαρουσίου ότι σας υποβλήθηκε αίτημα χωρισμού τμήματος της Ε΄ τάξης για σοβαρούς παιδαγωγικούς λόγους από την κα Διευθύντρια του 1ου Δημοτικού Σχολείου Αμαρουσίου, κατόπιν ομόφωνης απόφασης του συλλόγου των διδασκόντων του ομώνυμου σχολείου αλλά και με σύμφωνη γνώμη της αρμόδιας σχολικής συμβούλου εκπαίδευσης (Δασκάλων – Γενικής Αγωγής), το οποίο, όπως πληροφορήθηκε το σχολείο από την κα Προϊσταμένη Εκπ/κών Θεμάτων της Διεύθυνσης Π. Ε. Β΄ Αθήνας, δεν θα τύχει της έγκρισής σας.

Επειδή το 1ο Δημοτικό Σχολείο Αμαρουσίου υπέβαλε το συγκεκριμένο αίτημα για σοβαρούς παιδαγωγικούς λόγους τους οποίους γνωρίζει και συμμερίζεται και η αρμόδια σχολική σύμβουλος και επιπρόσθετα τα δύο τμήματα της Ε΄ τάξης του ομώνυμου σχολείου έχουν συνολικά 45 μαθητές/μαθήτριες και μπορούν κάλλιστα και σύμφωνα με τον ισχύοντα νόμο να σχηματίσουν τρία ολιγομελή τμήματα, γεγονός που θα συμβάλλει αποφασιστικά τόσο στην αναβάθμιση της παιδαγωγικής λειτουργίας και της μαθησιακής διαδικασίας όσο και στην περαιτέρω εύρυθμη λειτουργία του σχολείου, σας παρακαλούμε να επανεξετάσετε το συγκεκριμένο αίτημα του σχολείου και να το εγκρίνετε, εφόσον υπάρχει και αίθουσα διαθέσιμη αλλά και εκπαιδευτικός για να καλυφθεί ο χωρισμός του τμήματος.

Παρακαλούμε για τις δικές σας άμεσες ενέργειες.

